Nr. 51/01.02.2024

Având în vedere prevederile Legii învăţământului preuniversitar nr. 198/2023, cu modificările şi completările ulterioare, ale Legii nr. 272/2004 privind protecţia şi promovarea drepturilor copilului, republicată, precum şi Regulamentul de organizare ṣi funcṭionare a unităṭilor de învăṭământ preuniversitar, aprobat prin O.M.E. nr. 4183/04.07.2022;

Se încheie prezentul:

**CONTRACT EDUCAŢIONAL**

**I.**Părţile semnatare

**1.GRĂDINITA NR. 203** cu sediul în Str. C.A.Rosetti, nr. 32 , Sector 1, Bucuresti, reprezentată prin director, prof. Lupu Sorina

**2.**Beneficiarul indirect, dna`......................... părinte/tutore/susţinător legal al copilului, cu domiciliul în ....................................................................

**3.**Beneficiarul direct al educaţiei, .......................................(preșcolar)

**II.**Scopul contractului: asigurarea condiţiilor optime de derulare a procesului de învăţământ prin implicarea şi responsabilizarea părţilor implicate în educaţia beneficiarilor direcţi ai educaţiei.

**III.**Drepturile părţilor: drepturile părţilor semnatare ale prezentului contract sunt cele prevăzute în Regulamentul de Organizare şi Funcţionare a Unităţilor de Învăţământ Preuniversitar şi în Regulamentul de organizare şi funcţionare al Gradinitei Nr. 203.

**IV.**Părţile au următoarele obligaţii:

1. Unitatea de învăţământ**se obligă:**

**a)**să asigure condiţiile optime de derulare a procesului de învăţământ;

**b)**să asigure respectarea condiţiilor şi a exigenţelor privind normele de igienă şcolară, de protecţie a muncii, de protecţie civilă şi de pază contra incendiilor în unitatea de învăţământ;

**c)**să se asigurecă tot personalul unităţii de învăţământ respectă cu stricteţe prevederile legislaţiei în vigoare;

**d)**să se asigure că toţi beneficiarii educaţiei sunt corect şi la timp informaţi cu prevederile legislaţiei specifice în vigoare;

**e)**ca personalul din învăţământ să aibă o ţinută morală demnă, în concordanţă cu valorile educaţionale pe care le transmite preșcolarilor şi un comportament responsabil;

**f)**să sesizeze, la nevoie, instituţiile publice de asistenţă socială/educaţională specializată, direcţia generală de asistenţă socială şi protecţia copilului în legătură cu aspecte care afectează demnitatea, integritatea fizică şi psihică a elevului/copilului;

**g)**să se asigure că personalul din învăţământ nu desfăşoară acţiuni de natură să afecteze imaginea publică a copilului/elevului, viaţa intimă, privată şi familială a acestuia;

**h)**să se asigure că personalul din învăţământ nu aplică pedepse corporale şi nu agresează verbal sau fizic preșcolarii;

**i)**să se asigure că personalul didactic evaluează preșcolarii direct, corectşi transparent şi nu condiţionează această evaluare sau calitatea prestaţiei didactice la clasă de obţinerea oricărui tip de avantaje;

**j)**să desfăşoare în unitatea de învăţământ activităţi care respectă normele de moralitate şi nu pun în niciun moment în pericol sănătatea şi integritatea fizică sau psihică a copiilor/elevilor, respectiv a personalului unităţii de învăţământ;

**k)**să se asigure că în unitatea de învăţământ sunt interzise activităţile de natură politică şi prozelitism, religios.

**l)** personalul unităţilor de învăţământ preuniversitar are obligaţia implementării acţiunilor şi măsurilor de prevenire şi combatere a infectării cu virusul SARS-CoV- 2 şi de organizare şi desfăşurare a activităţilor didactice, de predare şi instruire în noul context epidemiologic, în conformitate cu legislaţia în vigoare;

**m)**personalul unității se obligă să amenajeze spaţiul educaţional pe centre de interes conform curriculumului pentru educaţie timpurie, păstrarea componenţelor grupelor; este interzis schimbul de obiecte personale; va fi asigurată aerisirea sălilor de grupă înainte de sosirea copiilor, prin deschiderea ferestrelor timp de minimum 30 minute, apoi în timpul pauzelor minimum 10 minute şi la finalul zilei;

**n)**personalul unității se obligă să verifice realizarea curăţeniei zilnice şi a dezinfectării regulate a suprafeţelor atinse în mod frecvent (conform Planului de curăţenie şi dezinfecţie); să afişeze materiale de informare (postere) privind igiena corectă. Spaţiile de joacă prevăzute cu jucării de exterior vor fi curăţate, igienizate cu jeturi de apă şi apoi dezinfectate cu soluţii avizate pentru suprafeţe, zilnic şi înaintea începerii activităților din grădiniță.

**o)** personalul grădiniţei nu răspunde de obiectele de valoare (bijuterii, ceasuri, telefoane, etc.) aflate asupra copiilor.

**2.**Beneficiarul indirect - părintele/tutorele/susţinătorul legal al copilului are următoarele **obligaţii**:

1. obligaţia de a asigura frecvenţa la grădiniță a preşcolarului;
2. obligaţia de a aduce copilul la triaj dimineaţa şi de a- l preda la uşă cadrului didactic sau îngrijitoarei pentru a intra în sala de grupă;
3. părinţii/tutorii/susţinătorii legali ai copiilor, nu vor însoţi copiii în clădirea acesteia dimineaţa sau în curtea grădiniţei, cu excepţia cazurilor speciale, pentru care există aprobarea conducerii grădiniței.
4. Comunicarea cu părinţii se va realiza telefonic sau prin mijloace electronice în vederea identificării din timp a semnelor de îmbolnăvire şi a iniţierii măsurilor de prevenire a îmbolnăvirilor în colectivitate;
5. părintele/tutorele/susținătorul legal al copilului **se obligă să achite în primele 10 zile ale lunii în curs hrana copilului – 25 lei /zi; în caz de neachitare la termenul prestabilit și anunțat, copilul rămâne la domiciliu până se reglementeaza situatia**; Plata se va face in contul de trezorerie al unitatii sau la sediul acesteia;
6. părintele/tutorele/susţinătorul legal al copilului are obligaţia ca, cel puţin o dată pe semestru, să ia legătura cu profesorul pentru învăţământul preşcolar pentru a cunoaşte evoluţia copilului;   **discuțiile individuale legate de activitatea copiilor la grădiniță se vor desfășura în ziua de consiliere parentală ce va fi afișată și stabilită de fiecare grupă – prin intermediul platformelor virtuale de comunicare şi în programul stabilit;**
7. părintele/tutorele/susţinătorul legal al copilului răspunde material pentru distrugerile bunurilor din patrimoniul Grădiniței Nr. 203, cauzate de prescolar;
8. părinţii, ca model comportamental pentru copii, au obligatia de a trata cu respect intreg personalul Grădiniței Nr. 203, să comunice conducerii, cadrelor didactice orice nemultumire, propunere, sugestie, să rezolve pe cale amiabila conflictele cu personalul grădinitei sau cu alti părinți;
9. se interzice părinţilor să manifeste un comportament neadecvat, să exercite agresarea fizică, psihică, verbală etc., a copiilor şi a personalului unităţii de învăţământ, să folosească injurii, ton ridicat și amenințări în incinta unității atât față de personalul grădiniței cât și față de ceilalți copii și părinți. În cazul provocării unui incident de natură să traumatizeze copiii, personalul unitătii şi părinții copiilor, se vor lua măsuri de interzicere a accesului în unitate a celor implicați;
10. triajul medical se va realiza de către asistenta medicală în fiecare dimineață la punctele de acces în unitate (nu se permite accesul copiilor bolnavi în colectivitate sau accesul cu medicamente antitermice , antidiareice și tratamente cu antibiotice)
11. nu este permis accesul în gradiniță al copiilor care prezintă: febră, scaune diareice, vărsături, erupții, secreții nazale, dureri de cap, dureri de gât, dificultăți în respirație, pediculoza capului sau lindini, etc.
12. părintii au obligatia de a anunța unitatea de învătământ, respectiv asistenta medicală sau directorul despre cazurile de îmbolnăvire a copiilor, depunând la cabinetul medical o adeverință medicală cu diagnosticul constatat și cu semnatura și ștampila medicului, pentru ca unitatea să poată lua măsurile imediate ce se impun.
13. părintele este obligat să comunice profesorilor și asistentei grădiniței eventualele alergii și restricții alimentare ale copilului (cu documente medicale justificative).
14. Este strict interzisă introducerea de alimente în grădiniţă
15. obligația de a anunța unitatea de învăţământ cu privire la absenţa copilului în următoarele situaţii: copilul a fost diagnosticat cu SARS-CoV-2 sau cu o boală contagioasă, viroze, etc, la întoarcerea în colectivitate va aduce aviz epidemiologic şi scutire medicală cu diagnosticul avut;
16. părintele/tutorele/susţinătorul legal are obligaţia de a prezenta documentele medicale solicitate (conform Ordinului MEN și MS privind Metodologia examinării stării de sănătate a preșcolarilor și elevilor), în vederea menţinerii unui climat sănătos la nivel de grupă pentru evitarea degradării stării de sănătate a celorlalţi preşcolari din colectivitate/ unitatea de învăţământ;
17. dacă copilul lipsește 3 zile consecutiv, la intrarea în colectivitate va prezenta avizul epidemiologic;
18. conform normelor medicale, copiii vor fi acceptaţi în grădiniță, spălați şi schimbați zilnic de haine, cu părul pieptănat (fetițele cu părul strâns), curățați în urechi, unghiile tăiate și curate. Nu se acceptă extravaganțe în ținuta copiilor (unghii date cu ojă, îmbrăcăminte inadecvată și purtarea bijuteriilor de a căror siguranță nu răspundem).
19. fiecare copil va avea un săculeț de pânză (bumbac), care va conține : îmbrăcăminte de interior, pijamale, balerini de interior, încaltaminte cu arici, pantaloni cu elastic, lenjerie. Îmbrăcămintea și încălțămintea de stradă vor fi depozitate în huse individuale/ înainte de a fi așezate în dulapul copiilor. Săculețul, pijamalele și încălțămintea de interior se spală în fiecare week-end. Săculețul fiecărui copil va fi semnat și personalizat; hainele la fel;
20. părinții au obligația să anunțe orice modificare privind starea civilă, adresa, numărul de telefon;
21. **părintele/tutorele/susţinătorul legal  este obligat să respecte programul grădinitei; 8:00-17:30.**
22. părintii au obligatia să aducă copilul până la punctul de acces unde va fi preluat de persoana desemnată de unitatea de învățământ. Părintele va aștepta rezultatul triajului epidemiologic. **În cazul în care copilul prezintă simptome specifice îmbolnăvirii sau este răcit, tuşeşte, etc., nu va fi primit în colectivitate**. Nu este permis ca preșcolarul să fie luat de la grădiniță de către frate/soră minor. Persoanele străine care vin să preia copilul din grădiniță, se vor prezenta cu cartea de identitate și declarația părintelui. Părintele va anunța în prealabil profesorul;
23. pentru buna desfășurare a procesului instructiv-educativ, părinții vor asigura rechizitele/materialele solicitate de cadrele didactice care vor fi aduse individual.
24. în incinta unitatii scolare sunt interzise filmarile sau inregistrarile audio de către părinti /tutori/ sustinatori legali.
25. părintele/tutorele/susţinătorul legal al copilului **nu** are voie / este interzis să filmeze, fotografieze, înregistreze cu telefonul, aparat foto, cameră video, ceas performant, etc., decât cu acordul directorului sau a cadrului didactic de la grupă;
26. Părinţii trebuie să verifice copilul să nu aibă la grădiniţă obiecte contondente( ac, şurub, cui, praştie, jucării periculoase, etc.) care pun în pericol viaţa şi securitatea copiilor;
27. părintele/tutorele/susţinătorul legal al copilului este obligat să respectetoate prevederile Regulamentului de organizare şi funcţionare al Grădinitei Nr. 203;

**3.** Beneficiarul direct are următoarele **obligaţii**:

**a)** de a dobândi competenţele şi de a-şi însuşi cunoştinţele prevăzute de Curriculum pentru educație timpurie;

**b)**de a frecventa cursurile desfășurate face-to-face sau on-line înfuncție de scenariul avizat de autoritățile locale pentru unitatea de învățământ.

**c)**de a avea un comportament civilizat şi o ţinută decentă, atât în unitatea de învăţământ, cât şi în afara ei;

**d)**de a nu deteriora bunurile din patrimoniul unităţii de învăţământ (materiale didactice şi mijloace de învăţământ, cărţi, mobilier şcolar, mobilier sanitar, spaţii de învăţământ etc.);

**e)**de a nu aduce jigniri şi de a nu manifesta agresivitate în limbaj şi în comportament faţă de colegi şi faţă de personalul unităţii de învăţământ sau de a leza în orice mod imaginea publică a acestora;

**f)** de a nu aduce în grădiniță jucării sau obiecte personale, telefoane, camere video încorporate în diverse obiecte, ceasuri cu camere video, etc;

**V.** Durata contractului: prezentul contract se încheie pe toata durata frecventării Gradiniței Nr. 203.

**VI.** Alte clauze: vor fi înscrise prevederi legale, conform Legii învăţământului preuniversitar nr. 198/20231, cu modificările şi completările ulterioare şi Regulamentului de Organizare şi Funcţionare a Unităţilor de Învăţământ Preuniversitar, cu modificările şi completările ulterioare, ale Legii nr. 272/ 2004 privind protecţia şi promovarea drepturilor copilului.

Încheiat azi, .............., în două exemplare, în original, pentru fiecare parte.

Grădinița Părintele,

Director,

Prof. Sorina Lupu